stanford-oval/wikipedia huggingface dataset:
ג'נסיס GV60

| --- | --- |

 מאפיינים כלליים
 יצרן:  ג'נסיס מוטורס
 שנות ייצור:  2021–הווה
 הרכבה:  דרום קוריאה דרום קוריאה
 חברת אם:  יונדאי מוטור
 סיווג:  מכוניות שטח/פנאי חשמלי
 מרכב:  קרוסאובר בעלת חמש דלתות
 פלטפורמה:  יונדאי-קיה E-GMP
 אורך:  4,515 מ"מ
 רוחב:  1,890 מ"מ
 גובה:  1,580 מ"מ
 משקל:  1,985–2,160 ק"ג
 בסיס גלגלים:  2,900 מ"מ
 מפרט טכני
 מנוע:  מנוע חשמלי המספק 225 כ"ס ומומנט מרבי של 35.7 קג"מ  שני מנועים חשמליים המספקים יחד 314 כ"ס ומומנט מרבי של 61.7 קג"מ  (דגם ביצועים) שני מנועים חשמליים המספקים 430 כ"ס או 483 כ"ס ומומנט מרבי של 61.7 קג"מ או 71.3 קג"מ
 תאוצה:  4.0 שניות (דגם הביצועים)
 סוללה:  סוללת ליתיום-יון בקיבולת 77.4 קוט"ש
 טווח נסיעה:  451 ק"מ (המנוע הראשון)  400 ק"מ (המנוע השני)  368 ק"מ (דגם הביצועים)
 קשר:  יונדאי איוניק 5, קיה EV6
 רמה אוטונומית:  רק בלימה וחניה אוטונומית
ג'נסיס GV60 (באנגלית: Genesis GV60) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי ג'נסיס מוטורס משנת 2021. היא נחשפה ב-19 באוגוסט 2021 והגיעה לישראל ב-12 ביוני 2022. היא הקרוסאובר החשמלית הראשונה של ג'נסיס. פתיחת המכונית ניתנת לראשונה באמצעות מערכת זיהוי פנים.
עיצוב וטכנולוגיה

היא בנויה על פלטפורמת של קבוצת יונדאי מוטור למכוניות חשמליות, פלטפורמת E-GMP, היא המכונית השלישית שמשתמשת בפלטפורמה הזאת אחרי היונדאי איוניק 5 והקיה EV6. העיצוב החיצוני שלה הוא בעיצוב קופה, מזכיר במעט את רנו ארקנה, פנים המכונית יועד להתחרות באיוניק 5, והיא יותר מפוארת מהאיוניק 5, במקום מראות צד יש מצלמות ומסכים בפנים המכונית המראות את מה שמסריטה המצלמה, ישנו מסך אחד גדול בקוטר 12.3 אינץ' המחבר תחת מסגרת אחת את מסך המגע המציג את המולטימדיה ואת לוח המחוונים הדיגיטלי, כמו באיוניק 5.
מפרט טכני

מנוע חשמלי המספק 225 כ"ס ומומנט מרבי של 35.7 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 451 ק"מ.
שני מנועים חשמליים המספקים יחד 314 כ"ס ומומנט מרבי של 61.7 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 400 ק"מ.
(דגם ביצועים) שני מנועים חשמליים המספקים 430 כ"ס או 483 כ"ס ומומנט מרבי של 61.7 קג"מ או 71.3 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 368 ק"מ. התאוצה מ-0 ל-100 קמ"ש אורכת 4.0 שניות. לדגם הביצועים מערכת דריפט עם דיפרנציאל אלקטרוני מוגבל החלקה.
מפרט טכני > טעינה

את סוללת ה-GV60 ניתן לטעון באמצעות מטען בקיבולת של עד 350 קילוואט, עם מטען זה אורכת טעינת הסוללה מ-10% ל-80% 18 דקות.
חברת WiTricity (אנ'), המייצרת פתרון מתקדם לטעינה ביתית-אלחוטית, מאשרת כי המוצר שלה יהיה זמין כאבזור סטנדרט ב-GV60. מדובר בפעם הראשונה שהפיצ'ר הזה יהיה זמין רכב בייצור סדרתי. הספק הטעינה האלחוטית יעמוד על 11 קילוואט, עם טעינה שתערוך כמה שעות. הלקוח יתקין את הפד על רצפת החניה והרכב ייטען ללא צורך בשום חיבור.
גלריה

מבט קדמי
מבט אחורי
מבט לצד
פנים
הערות שוליים

↑  cartube, חשיפה ראשונה: 2022 ג'נסיס GV60 החשמלי, באתר cartube
↑  ג'נסיס GV60 החשמלי 2022 בישראל - מחיר החל מ-295,000 שקל, באתר קארטיוב
↑  Genesis GV60 Revealed As Brand's First Electric Luxury SUV, Motor1.com (באנגלית)
↑  חזי גורן, ג'נסיס GV60 מציג טכנולוגיית זיהוי פנים, באתר פורל הרכב גיר, ‏26 בספטמבר 2021
↑  ג'נסיס GV60 החשמלי 2022 - בקרוב בישראל, באתר קארטיוב, ‏30 בספטמבר 2021
↑  חזי גורן, ג'נסיס GV60 – החשיפה המלאה, באתר פורטל הרכב גיר, ‏30 בספטמבר 2021
↑  ה-GV60 של ג'נסיס יגיע מוכן לטעינה אלחוטית – EV Magazine, באתר EV Magazine | מגזין רכב חשמלי, ‏2021-10-12
| ג'נסיס מוטורס |
| --- | --- | --- |
| אישיים | וון הי לי - מנכ"ל החברה |  |
| כלי רכב נוכחיים | ג'נסיס G70 • ג'נסיס G80 • ג'נסיס G90 • ג'נסיס GV80 • ג'נסיס GV70 • ג'נסיס GV60 |  |
| אחר | יונדאי מוטור (חברת האם ומייסדת החברה) |  |
ג'נסיס G70

| --- | --- |

 מאפיינים כלליים
 יצרן:  ג'נסיס מוטורס
 שנות ייצור:  ספטמבר 2017 - היום
 הרכבה:  קוריאה הדרומית קוריאה הדרומית
 חברת אם:  יונדאי מוטור
 סיווג:  מכונית מנהלים
 מרכב:  סדאן בעלת ארבע דלתות
 אורך:  4,685 מ"מ
 רוחב:  1,850 מ"מ
 גובה:  1,400 מ"מ
 משקל:  בין 1,595 ל-1,800 ק"ג
 בסיס גלגלים:  2,835 מ"מ
 מפרט טכני
 מנוע:  מנוע בנזין 
 הילוכים:  אוטומטית בעלת שמונה הילוכים או ידנית בעלת שישה הילוכים
 מהירות מרבית:  בין 228 ל-270 קמ"ש
 קיבולת מכל דלק:  60 ליטר
 קשר:  קיה סטינגר, ג'נסיס GV70
 מעצב:  פיטר שרייר (אנ')
 
ג'נסיס G70 (בקוריאנית: 제네시스 G70, באנגלית: Genesis G70) היא מכונית מנהלים במרכב סדאן, בעלת חמישה מקומות ישיבה, שמיוצרת על ידי ג'נסיס מוטורס משנת 2017. היא נחשפה בדרום קוריאה ב-15 בספטמבר 2017, והגיע לישראל ב-26 במאי 2021.
עיצוב

העיצוב החיצוני יוקרתי וספורטיבי ונועד להתחרות באאודי A4, ב.מ.וו סדרה 3 ומרצדס-בנץ C-קלאס. העיצוב החיצוני דומה גם ל-G90 וה-G80 של ג'נסיס. העיצוב הפנימי יוקרתי וספורטיבי, משלב אלמנטים יוקרתיים כמו של ה-C-קלאס וספורטיביפ כמו של ה-A4 והסדרה 3. לוח המחוונים דיגיטלי ומסך מגע המציג את המולטימדיה בקוטר 10.25 אינץ' (8 אינץ' לפני מתיחת הפנים).
מפרט טכני

היא משווקת עם שלושה מנועים, מנוע בנזין בנפח 2.0 ליטר טורבו המספק 255 כ"ס ומומנט מרבי של 36 קג"מ, מנוע בנזין V6 בנפח 3.3 ליטר טווין טורבו המספק 365 כ"ס ב-6,000 סל"ד ומומנט מרבי של 52 קג"מ בין 1,300 ל-4,500 סל"ד, מנוע דיזל בנפח 2.2 ליטר טורבו המספק 201 כ"ס ומומנט מרבי של 44.8 קג"מ.
לכל המנועים תיבת הילוכים אוטומטית בעלת שמונה הילוכים. מנוע ה-3.3 טווין טורבו מאפשר תאוצה של 4.7 שניות.
מתיחת פנים שנת 2020

באוקטובר 2020 חשפה ג'נסיס את מתיחת הפנים ל-G70. מתיחת הפנים כללה הוספת שפת העיצוב החדשה של ג'נסיס על גוף המכונית, העיצוב החדש מעניק למכונית עיצוב מודרני, יוקרתי וספורטיבי. בפנים המכונית שידרגה ג'נסיס את הטכנולוגיה באמצעות הוספת מערכות בטיחות והוספת מסך מגע המציג את המולטימדיה באיכות משופרת ובקוטר 10.25 אינץ' לעומת 8 אינץ'.
רוכשי הדגם יוכלו לבחור בחבילת ספורט המעניקה לדגם מראה ספורטיבי יותר לצד מערכת בלימה משודרגת של ברמבו עם קליפרים באדום, חישוקי 19 אינץ', דיפרנציאל מוגבל החלקה מכני.
דגמי ה-3.3 ליטר עם חבילת הספורט כוללים בנוסף מערכת פליטה משודרגת עם מצב דריפט בו כל הכוח עובר לגלגלים האחוריים בלבד.
ג'נסיס G70 שוטינג ברייק

במאי 2021 חשפה ג'נסיס את גרסת הסטיישן לגרסה הבסיסית, הקרויה, ג'נסיס G70 שוטינג ברייק. ה"שוטינג ברייק" זהו סוג של עיצוב ספורטיבי למכוניות סטיישן ומכאן שמה של גרסת הסטיישן. בעיצוב החיצוני והפנימי יותר ספורטיבי מאשר הגרסה הרגילה. היא תשווק עם אותם מנועים של הגרסה הרגילה. היא מיועדת בעיקר לאירופה.
בישראל

ה-G70 משווקת בישראל עם מנוע אחד בנפח 2.0 ליטר טורבו המספק 252 כ"ס והנעה אחורית.
ה-G70 משווק בישראל בשתי רמות גימור.
רמת גימור Luxury - מחיר מחירון 298,000 ש"ח.
רמת גימור Sport - מחיר מחירון 339,000 ש"ח. (החבילה כוללת מערכת בלימה של ברמבו).
הערות שוליים

↑  ג'נסיס G70 נחשפת – התשובה הקוריאנית לסדרה 3, באתר קארטיוב, ‏15 בספטמבר 2017
↑  2021 ג'נסיס G70 בישראל - מחיר החל מ-298,000 שקל, באתר קארטיוב, ‏26 במאי 2021
↑  בוריס רוזנר, ג'נסיס G70 מושקת בישראל, באתר פורטל הרכב גיר, ‏26 במאי 2021
↑  רועי צוקרמן, יורדת לעם: ג'נסיס נגד ב.מ.וו סדרה 3, באתר אוטו, ‏17 בספטמבר 2017
↑  מתיחת פנים: 2021 ג'נסיס G70 החדשה נחשפת, באתר קארטיוב, ‏20 באוקטובר 2020
↑  רון ג'ראד, ג׳נסיס G70 זוכה למתיחת פנים 2021, באתר פורטל הרכב גיר, ‏09 בספטמבר 2020
↑  איל באב"ד, חשיפה: ג'נסיס G70 שוטינג ברייק, באתר פורטל הרכב גיר, ‏12 במאי 2021
↑  במיוחד לאירופה: 2021 ג'נסיס G70 שוטינג ברייק נחשפת, באתר קארטיוב, ‏12 במאי 2021
↑  אלי שאולי, ג'נסיס G70 - מבחן דרכים (2.0 ל', 245 כ"ס), באתר אוטו, ‏29 ביוני 2021
| ג'נסיס מוטורס |
| --- | --- | --- |
| אישיים | וון הי לי - מנכ"ל החברה |  |
| כלי רכב נוכחיים | ג'נסיס G70 • ג'נסיס G80 • ג'נסיס G90 • ג'נסיס GV80 • ג'נסיס GV70 • ג'נסיס GV60 |  |
| אחר | יונדאי מוטור (חברת האם ומייסדת החברה) |  |
מתיחת פנים שנת 2020
גרסת השוטינג ברייק
ג'הייבה פלויד

| --- | --- |

 לידה:  27 ביוני 1997 (בן 27) סיירוויל, ארצות הברית 
 עמדה:  סנטר 
 גובה:  2.03 מטרים
 דראפט:  לא נבחר, 2019
 קבוצות כשחקן
 2019–2020 2020 2020–2021 2021 2021–2022 2022–2023 2024 2024–:  לאריסה פרומיתאס פטרס הפועל גלבוע גליל פנאתינאיקוס פנרבחצ'ה גלאטסראיי מרקזפנדי דניזלי בני הרצליה
 הישגים כשחקן
 אליפות טורקיה (2022)  2 תוארי הסופר קאפ היווני (2020, 2021)  מלך החסימות של ליגת העל היוונית בכדורסל (2020)  מלך החסימות של ליגת העל בכדורסל (2021)
 
ג'הייבה ג'מאל פלויד (באנגלית: Jehyve Jamal Floyd; נולד ב-27 ביוני 1997) הוא כדורסלן אמריקאי המשחק בעמדת הסנטר בבני הרצליה מליגת העל בכדורסל.
קריירת תיכון ומכללות

פלויד למד בבית הספר תיכון בעיר הולדתו סיירוויל, ניו ג'רזי. בעונתו האחרונה, ב-2014, הוא נבחר לפריצת השנה בעיר ולחמישיית העונה באזור בזמן ששימש כקפטן הקבוצה.
פלויד שיחק כדורסל מכללות במכללת הצלב הקדוש, ונחשב לאחד משחקני ההגנה הטובים ביותר בפטריוט ליג. ב-2018 וב-2019 נבחר לחמישיית ההגנה ולשחקן ההגנה של העונה באזור, ואף הוכנס לחמישיות העונה (השלישית ב-2018 והשנייה ב-2019).
בשנתו האחרונה במכללות העמיד פלויד ממוצעים של 12.9 נקודות, 6.1 ריבאונדים, 3.5 אסיסטים ו-2.4 חסימות וקלע ב-67% מהשדה, מקום שלישי בחטיבה I של ה-NCAA. הוא מדורג ראשון באחוזי שדה בקריירה בפטריוט ליג (65.6%) ושני בחסימות בקריירה במכללת הצלב הקדוש.
קריירה מקצועית

לאחר שלא נבחר בדראפט ה-NBA ‏2019 הצטרף פלויד לריזן לודוויגסבורג מהבונדסליגה הגרמנית, אך עזב אותה לפני שהופיע במשחק אחד וב-13 בספטמבר חתם בלאריסה מליגת העל היוונית בכדורסל. וב-20 משחקים העמיד ממוצעים של 5.1 נקודות ו-5 ריבאונדים וסיים כמלך החסימות של הליגה עם 44 (2.2 למשחק).
בקיץ 2020 חתם פלויד בפרומיתאס פטרס מהליגה היוונית וזכה עימה בסופר קאפ, אך שוחרר וב-12 באוקטובר חתם בהפועל גלבוע גליל מליגת העל בכדורסל. הוא סיים את העונה הסדירה עם ממוצעים של 10.7 נקודות, 7.6 ריבאונדים ו-1.8 אסיסטים למשחק, וסיים כמלך החסימות של הליגה עם 1.7 למשחק. הוא קלע ב-72.4% לשתי נקודות והוליך את הליגה גם בנתון זה. ב-3 ביוני 2021 קלע שיא קריירה של 25 נקודות, 10 ריבאונדים, 10 מ-10 מהשדה ו-42 נקודות מדד בניצחון 91–89 על הפועל ירושלים במשחק השני של רבע גמר פלייאוף עונת 2020/2021. הוא הוביל את הקבוצה לגמר הליגה, בו הפסידה 1–2 למכבי תל אביב בסדרת הטוב מ-3.
ב-7 ביולי 2021 חזר פלויד ליוון וחתם בפנאתינאיקוס מהיורוליג. עם זאת, בדצמבר הוא שוחרר וחתם בפנרבחצ'ה מליגת העל הטורקית.
ב-24 ביוני 2022 הוא חתם בגלאטסראיי הטורקית ובקיץ שיחק במדי פיניקס סאנס בליגת הקיץ של ה-NBA. במרץ 2023 הוא שוחרר מהקבוצה בהסכמה הדדית.
ב-13 ביוני 2023 חתם פלויד בפרומיתיי האוקראינית מהליגה הלטבית-אסטונית, אך שוחרר כעבור חודש מבלי ששיחק. ב-23 בפברואר 2024 הוא חתם במרקזפנדי דניזלי מליגת העל הטורקית, וב-7 במאי חתם לשארית עונת 2023/2024 בבני הרצליה מליגת העל בכדורסל.
הערות שוליים

↑  Floyd Reflects on Basketball Journey, מכללת הצלב הקדוש, ‏22 בנובמבר 2018
↑  Patriot League Men's Basketball Major Awards and All-League Teams Announced, פטריוט ליג, ‏3 באפריל 2019
↑  Colleges: Holy Cross's Jehyve Floyd selected for Dos Equis 3X3U National Championship, Telegram & Gazette, ‏26 במרץ 2019
↑  Athletik, Einsatz und Verteidigung: Jehyve Floyd erhält Zweijahresvertrag, ריזן לודוויגסבורג, [ג'הייבה פלויד עובר ללאריסה], ‏4 ביולי 2019 (בגרמנית)
↑  Jehyve Floyd wechselt nach Larisa, ריזן לודוויגסבורג, [אתלטיות, מחויבות והגנה: ג'הייבה פלויד מקבל חוזה לשנתיים], ‏14 בספטמבר 2019 (בגרמנית)
↑  Promitheas add Floyd to their roster, Eurobasket.com, ‏1 ביוני 2020
↑  עמרי מנהיים, ‏מצאה סנטר: גלבוע/גליל החתימה את ג'ייב פלויד, באתר ערוץ הספורט, 12 באוקטובר 2020
↑  מובילי הסטטיסטיקות לעונת 2020/21, באתר מנהלת ליגת העל בכדורסל
↑  תום נחום, ‏ירושלים סיימה את עונת הבלהות, גלבוע בחצי גמר, באתר ONE‏, 3 ביוני 2021
↑  עמרי מנהיים, ‏בליגה של הגדולים: פלויד חתם בפנאתינייקוס, באתר ערוץ הספורט, 7 ביולי 2021
↑  Fenerbahce adds Jehyve Floyd, Eurohoops, ‏21 בדצמבר 2021
↑  Galatasaray Nef'e hoş geldin Jehyve Floyd, גלאטסראיי, [ברוך הבא לגלאטסראיי Nef, ג'הייבה פלויד], ‏24 ביוני 2022 (בטורקית)
↑  סגל פיניקס סאנס לליגת הקיץ 2022, באתר NBA
↑  Teşekkürler Jehyve Floyd, גלאטסראיי, [תודה, ג'הייבה פלויד], ‏13 במרץ 2023 (בטורקית)
↑  Prometey lands Jehyve Floyd, ex Galatasaray, Eurobasket.com, ‏13 ביוני 2023
↑  Tai Odiase will replace Jehyve Floyd, פרומיתיי, ‏3 ביולי 2023
↑  נועה פופלינגר, ‏רשמי: ג`הייבה פלויד חתם בבני הרצליה, באתר ערוץ הספורט, 7 במאי 2024
ג'ון האנה

| --- | --- |

ג'ון האנה בכנס קומיק קון, יוני 2010
 לידה:  23 באפריל 1962 (בן 62) מזרח קילברייד, סקוטלנד, הממלכה המאוחדת
 שם לידה:  John David Hannah 
 מדינה:  הממלכה המאוחדת 
 תקופת הפעילות:  מ-1987
 מקום לימודים:  תיכון קלרמונט  הקונסרבטוריון המלכותי של סקוטלנד 
 בן או בת זוג:  ג'ואנה רות' (1996–?) 
 מספר צאצאים:  2 
 פרופיל ב-IMDb
 
ג'ון דייוויד האנה (באנגלית: John David Hannah; נולד ב-23 באפריל 1962) הוא שחקן קולנוע, טלוויזיה ותיאטרון סקוטי, הידוע בעיקר בזכות תפקידיו בסרטים "ארבע חתונות ולוויה אחת" (עליו קיבל מועמדות לפרס באפט"א לשחקן משנה), "דלתות מסתובבות", סדרת סרטי "המומיה" של סטיבן סומרס, וכדמותו של קווינטוס לנטולוס בטיאטוס בסרט "ספרטקוס: דם וחול".
ביוגרפיה

האנה נולד במזרח קילברייד, סקוטלנד, לסוזן וג'ון האנה, ולו שתי אחיות בוגרות. אמו סוזן עבדה כמנקה ברשת חנויות הבגדים מרקס אנד ספנסר ואביו ג'ון כיוצר כלים.
בתקופת לימודי התיכון, הוא השתתף במועדון התיאטרון המקומי. בעצת חבר ללימודים, הוא השלים התמחות באלקטרוניקה ולמד באקדמיה המלכותית הסקוטית למוזיקה ולדרמה.
ביוגרפיה > קריירה

לאחר סיום הלימודים, הוא השתתף במספר הפקות טלוויזיה, קולנוע ותיאטרון. הופעתו הראשונה בקולנוע הייתה ב-1987 בסרט "ברונד". בשנת 1994, הופיע לראשונה בתפקיד ראשי בסרט "ארבע חתונות ולוויה אחת" לצד יו גרנט, אנדי מקדואל, קריסטין סקוט-תומאס ורואן אטקינסון.
בין השנים 1995–1998, הוא שיחק את ד"ר מק'קאלום, פתולוג פותר תעלומות בסדרת הטלוויזיה הבריטית "מק'קאלום".
בשנת 1996, הוא גילם את דמותו של ניק, רוצח פסיכופת בסרט הטלוויזיה "אמת או חובה". ב-1998, שיחק בקומדיה הרומנטית "דלתות מסתובבות", לצד גווינת' פלטרו.
בשנת 1999 שיחק בסרטים "ההוריקן" ו"המומיה" ולאחר מכן גם בסרטי ההמשך ב-2001 ו-2008.
בשנת 2000, שיחק האנה בסרט "מהומה. ב-2001, האנה הופיע בתפקיד אורח בשני פרקים בסדרה "זהות בדויה", ב-2002, שיחק בקומדיות "לפני שתלך" ו"אני עם לוסי". בשנת 2003, שיחק בסרט הדרמה "אני מאשים" והתארח בסדרות: "פרייז'ר" ו"קרניבל". בשנת 2004, שיחק בסדרה "אמנזיה".
בשנת 2010 החל להשתתף בסדרת הדרמה ההיסטורית ספרטקוס: דם וחול ובמיני סדרת הספין אוף, "ספרטקוס: אלי הזירה".
בשנת 2016, הצטרף האנה לקאסט העונה השלישית של הסדרה "סוכני S.H.I.E.L.D." כדמות משנית בתפקיד המדען הולדן רדקליף. בעונה הרביעית דמותו קודמה וקיבלה תפקיד קבוע. באותה שנה, שיחק בסרט הטלוויזיה "חלום ליל קיץ".
ב-2017, שיחק את דמותו של ארתור בסרט "בן של אם אחרת". בשנת 2018, שיחק בסרט "נשוי בהפתעה" בכיכובה של אנה פריס. ב-2019, שיחק בסרט המלזי "גן ערפילי הערב" והתארח בשני פרקים בסדרה "בידיים טובות".
בשנת 2020 החל לשחק בסדרת הדרמה הרפואית "רופא ללא גבולות" בדמותו של ד"ר ג'ד בישופ.
ביוגרפיה > קריירה > חיים אישיים

ב-20 בינואר 1996, נישא האנה לשחקנית ג'ואנה רות'. ב-11 בפברואר 2004, נולד לזוג תאומים. המשפחה מתגוררת בריצ'מונד, לונדון.
במשך שנים, האנה תמך ותרם למטרות צדקה שונות. לאחר משחקו כשוטר אפילפטי בסדרת הטלוויזיה הבריטית Out of the Blue, הוא הביע את תמיכתו בארגון האפילפטים בסקוטלנד. כמו כן, הוא שימש כדובר של 'אוקספם', אסופה של 15 ארגונים המציעים פתרונות לעוני ולחוסר צדק חברתי.
ג'ו אן מורגן

| --- | --- |

 לידה:  4 בדצמבר 1940 (בת 83) האנטסוויל, ארצות הברית 
 מדינה:  ארצות הברית 
 מקום מגורים:  פלורידה 
 השכלה:  אוניברסיטת סטנפורד  תוכנית עמיתי סלואן 
 פרסים והוקרה:  היכל התהילה של נשות פלורידה (1995) 
 
ג'ו אן הארדין מורגן (באנגלית: JoAnn Hardin Morgan; נולדה ב-4 בדצמבר 1940) היא מהנדסת אווירונאוטיקה אמריקאית, שהייתה האישה הראשונה בתפקיד הנדסי כלשהו במרכז החלל על שם קנדי בפלורידה, ארצות הברית. כמו כן הייתה מורגן לאישה הראשונה ששימשה בתפקיד ניהולי בכיר במרכז החלל קנדי. במהלך הקריירה שלה בנאס"א, שהתפרשה על פני 40 שנה, הייתה מעורבת בהיבטים מגוונים של טיסות חלל מאוישות.
במרכז החלל קנדי

בשנת 1963 החלה מורגן לעבוד במשרה מלאה במרכז החלל קנדי. היא הייתה אז המהנדסת היחידה בצוות גדול של מהנדסים, ובאירועים שונים ציינה כי הייתה האישה היחידה במרכז החלל בתפקיד הנדסי "למשך זמן רב מאוד". מורגן הייתה האישה היחידה בתפקיד מהנדסת בחדר הבקרה של השיגורים לחלל, בעת שיגור משימת אפולו 11 לירח, ב - 16 ביולי 1969. בראיונות שהעניקה ברבות השנים, נזכרה מורגן כי במשך 15 שנות עבודתה הראשונות במרכז החלל, לא היו שירותי נשים בבניין בו עבדה.
מורגן זכתה במלגה ייחודית ללימודים על מנת להכשירה לתפקידי ניהול במרכז החלל, ופנתה ללימודי תואר שני במדעים באוניברסיטת סטאנפורד, אותו קיבלה בשנת 1977. שנתיים לאחר מכן מונתה לתפקיד ראש המחלקה לשירותי המחישוב במרכז החלל קנדי. מאוחר יותר שימשה מורגן בתפקיד מנהלת קשרי חוץ ופיתוח עסקי של מרכז החלל, ובשנת 2002 הייתה לסגנית בפועל של מנהל מרכז החלל קנדי. היא פרשה משירות בנאס"א בשנת 2003 לאחר קריירה בת 45 שנה.
אותות הוקרה והחיים לאחר הפרישה מנאס"א

מורגן זכתה לאותות הוקרה רבים, עוד בעת שירותה בנאס"א.
בשנים 1995 ו -1998 קיבלה אות הוקרה נשיאותי על תפקידי ניהול, מנשיא ארצות הברית דאז, ביל קלינטון.
מורגן נכללה בקיר התהילה של פלורידה לנשים (Florida Women's Hall of Fame). זכתה במדליות נאס"א להנהגה יוצאת דופן בשנים 1991 ו-2001 ובאותות הוקרה רבים מארגוני מהנדסים בארצות הברית. מורגן חברה בארגון מהנדסי התעופה והחלל של ארהב"ב (AIAA) וארגונים נוספים.
ג'ו אן מורגן במרכז בקרת השיגור בעת השיגור של אפולו 11
ברקינרידג' לונג

| --- | --- |

 לידה:  16 במאי 1881 סנט לואיס, ארצות הברית 
 פטירה:  26 בספטמבר 1958 (בגיל 77) Laurel, ארצות הברית 
 מדינה:  ארצות הברית 
 השכלה:  אוניברסיטת פרינסטון  אוניברסיטת וושינגטון בסנט לואיס  Central VPA High School 
 
ברקינרידג' לונג (באנגלית: Breckinridge Long;‏ 16 במאי 1881 - 26 בספטמבר 1958) היה דיפלומט אמריקאי אשר בימי מלחמת העולם השנייה, בהיותו תת-מזכיר המדינה של ארצות הברית, סיכל הצלתם של יהודים מאירופה על ידי מניעת הגירתם לארצות הברית.
ראשית דרכו

ברקינרידג' לונג נולד בעיר סנט לואיס במדינת מיזורי, כבן למשפחה מיוחסת שבניה מילאו תפקידים ציבוריים נכבדים. מהמשפחה יצאו שישה חברים בקונגרס האמריקאי, שני סנטורים, שר בממשלה, שני שגרירים ואף סגן נשיא. הוא היה בוגר אוניברסיטת פרינסטון בשנת 1904 ולאחר מכן בשנים 1905 ו 1906 למד בבית הספר למשפטים של אוניברסיטת וושינגטון. בשנת 1909 הוענק לו תואר שני מאוניברסיטת פרינסטון. הוא היה חבר בלשכת עורכי הדין של מיזורי משנת 1906 ובשנת 1907 פתח משרד לעריכת דין בסנט לואיס לונג המשיך לפעול כעורך דין עצמאי עד לשנת 1917. לונג נטל חלק בהליכי הקמת חבר הלאומים. הוא היה מתומכי הנשיא וודרו וילסון ומיוחסת לו סיסמת הבחירות של וילסון "הוא שמר אותנו מחוץ למלחמה", סיסמה שעזרה לוילסון, שעד אז לא צירף את ארצות הברית למלחמת העולם הראשונה, להיבחר בשנית בבחירות של שנת 1916, שלאחריהן צירף וילסון את ארצות הברית למלחמה.
לונג הצטרף למחלקת המדינה – משרד החוץ האמריקאי בשנת 1917 ונתמנה לתפקיד עוזר בדרגה שלישית למזכיר המדינה שטיפל בענייני אסיה ובנושא התקשורת הבינלאומית. לונג נשאר בתפקיד זה עד שהתפטר בשנת 1920 על מנת להתמודד בבחירות לסנאט לתפקיד הסנטור ממדינת מיזורי. הוא הובס בבחירות אלו והובס שנית בשנת 1922.
שגריר באיטליה הפשיסטית

לונג היה ידיד אישי של פרנקלין דלאנו רוזוולט עוד מהתקופה שרוזוולט היה עוזר שר הצי בימי נשיאותו של וילסון, ולונג, בעל האמצעים, תרם תרומה נדיבה למערכת הבחירות של רוזוולט לנשיאות ארצות הברית ב 1932. כשרוזולט נבחר לנשיא הוא גמל ללונג במנותו אותו לשגריר ארצות הברית באיטליה הפשיסטית. לונג כיהן בתפקיד זה בין השנים 1933 ל- 1936. לונג נתגלה כאוהד נלהב של הפשיזם וכמעריצו של  בניטו מוסוליני. לאחר קריאת "מיין קמפף" הביע לונג את התפעלותו מהיטלר. בעת מלחמת חבש בשנת 1936 יעץ לנשיא רוזוולט שלא להטיל אמברגו של נשק, דלק וסחורות על איטליה, בתגובה על פלישתה לאתיופיה.
על גישתו הפייסנית של לונג כתב ההיסטוריון פרופסור שלמה אהרונסון:
התנהגותו של ברק' לונג היה יסוד שנותר מתקופת שירותו כשגריר ארצות-הברית ברומא באמצע שנות השלושים והיה משותף לו ולג'וזף פ' קנדי, שהיה שגריר בלונדון. שניהם חשבו שהנאצים הם כל-יכולים, וכי אי אפשר לנצח אותם או למנוע את מסע הכיבושים שלהם במזרח אירופה.
סוף דרכו

אחרית ימיו עברה על לונג בהנאות האופייניות לבני מעמדו החברתי אשר הונו איפשר לו אותן; איסוף עתיקות ותמונות אמנות, ובניית דגמים של אוניות. הוא החזיק אורווה לסוסי מרוץ ושימש כדירקטור של פארק במדינת מרילנד. תחביביו כללו ציד שועלים, דיג ושיוט, עיסוקים שאף הם אפיינו את בני מעמדו. הוא מת במרילנד בשנת 1955 בגיל 77.
לקריאה נוספת

שלמה אהרונסון, היטלר, בעלות הברית והיהודים, הוצאת הקיבוץ המאוחד, 2008.
מרטין גילברט, אושוויץ ובעלות הברית, הוצאת עם עובד, 1981.
גדעון האוזנר, משפט ירושלים, הוצאת בית לוחמי הגטאות, 1980.
הערות שוליים

↑  גדעון האוזנר, משפט ירושלים, הוצאת בית לוחמי הגטאות, 1980, עמ' 241.
↑  שלמה אהרונסון, היטלר, בעלות הברית והיהודים, הוצאת הקיבוץ המאוחד, 2008, עמ' 211.
| --- | --- |
בקרת זהויות :  NLI: 987007597381105171  GND: 1068475900  ISNI: 0000 0000 8385 1230  LCCN: n86071919  NARA: 10570994  NTA: 160306795  SNAC: w6988sfr  VIAF: 56989367   WorldCat (עם VIAF): 56989367
גבולות אושוויץ (ספר)

| --- | --- |

 מידע כללי
 מאת:  שמואל טריגנו
 סוגה:  עיון
 הוצאה
 תאריך הוצאה:  2005
 מספר עמודים:  225
 הוצאה בעברית
 הוצאה:  רסלינג
 תאריך:  2016
 תרגום:  אבנר להב
 סדרה
 סדרת ספרים:  הסדרה למחשבה פוליטית
 קישורים חיצוניים
 הספרייה הלאומית:  003911356
גבולות אושוויץ: נזקי חובת הזיכרון (בצרפתית: Les Frontières d'Auschwitz) הוא ספר מאת שמואל טריגנו העוסק ביחסי אירופה וישראל על רקע זיכרון השואה.
הספר יצא לאור בצרפתית בשנת 2005 ותורגם לעברית בשנת 2016 על ידי אבנר להב בהוצאת רסלינג.
הספר

הספר נכתב על רקע היחס האירופי המורכב לשואה במאה ה-21, הכולל מחד יחס של גינוי לפשעי השואה ואף תחושת אשם מחד ומאידך עוינות כלפי מדינת ישראל שבצורתה הקיצונית באה לידי ביטוי בהשוואת מדינת ישראל לנאצים. בספר נבחן לעומק היחס האירופי לשואה, היחס למדינת ישראל ומועלות מסקנות הקושרות את יחסי אירופה וישראל ואת יחס אירופה לסכסוך הישראלי פלסטיני, על רקע הקונפליקט האירופי בזיכרון השואה.
הספר מורכב מ-13 חלקים ונספח:
המושא האפל של הזיכרון
התסמונת של חובת הזיכרון
גופו הנערץ של הקורבן
הקורבן המוחלף
הפרדיגמה שהציב דה גול
פסיכודרמה צרפתית
הדגם של חובת הזיכרון
החילוף הקורבני
השלום המובטח לקורבנות
הדמוקרטיה נגד ישראל?
הדרתה העולמית של ישראל
האימפריה האירופאית נגד ישראל
להשמיד את ישראל?
נספח - מלחמת אוסלו
דביר שוורץ כתב בביקורת על הספר: ”מצד אחד מוטלת עליה [יבשת אירופה] "חובת הזיכרון", הבאה לידי ביטוי בבניית מוזיאונים, קתדרלות וספרים בנושאי השואה ומוראותיה. ומצד שני – בשם אותו זיכרון עצמו מואשמים שוב ושוב מושאיו, קרי היהודים ומדינת ישראל, בפשעים דומים. הא כיצד? טענתו של טריגנו היא שאין מדובר כאן בניסיון פסיכולוגי פשוט של האליטה האירופית להקל את אשמת השואה מעליה, אלא בתוצאה עמוקה של האוניברסליזציה שעבר זיכרון השואה באירופה”.
ראו גם

גבולות אושוויץ
סוף היהדות בארצות האסלאם (ספר)
הערות שוליים

↑  דביר שוורץ, ‏סקירת הספר, השילוח, גיליון 1, אוקטובר 2016
גבולות (סרט קצר)

| --- | --- |
 בימוי:  דנה לרר
 תסריט:  דנה לרר
 עריכה:  אור לי-טל
 שחקנים ראשיים:  נעמי לבוב, רוי מילר, נועה ברקאי
 צילום:  פבלו ארקוסצ'ין
 מדינה:  ישראל
 הקרנת בכורה:  2015
 שפת הסרט:  עברית
 סוגה:  דרמה
 דף הסרט ב־IMDb
 
גבולות הוא סרט גמר קצר משנת 2015 שכתבה וביימה דנה לרר. הסרט הוקרן בבכורה עולמית בפסטיבל הסרטים הבינלאומי ירושלים. זוכה ציון לשבח בפסטיבל ירושלים, זכה בפרס הסרט הטוב ביותר בתחרות הבינלאומית בפסטיבל סרטי הסטודנטים של תל אביב, זכה בציון לשבח מטעם פורום המבקרים, מועמד לפרס אופיר לסרט הקצר הטוב ביותר לשנת 2016.
נמכר לשידור ל-Media-set Italy.
תקציר העלילה

הסרט מתאר יום על סט צילום מנקודת מבטה של מאיה (נעמי לבוב), שחקנית צעירה אשר מתמודדת עם צילומיי סצנה אינטימית. הסיטואציה הלא פשוטה מעוררת בה קונפליקטים רבים לגבי הקווים האדומים שלה, הבעלות על הגוף שלה, והשאלה, איפה עובר הגבול?
הפקה

הסרט נכתב במהלך לימודיה של לרר באוניברסיטת תל אביב, הוא הופק בתמיכת ובסיוע של קרן רבינוביץ וקרן בלבטניק.
פרסים ופסטיבלים נוספים

בשנת 2016 זכה הסרט בפרס הראשון במסגרת התחרות הבינלאומית בפסטיבל הסרטים הבינלאומי לסרטי סטודנטים. הסרט היה מועמד לפרס אופיר של האקדמיה הישראלית לקולנוע וטלוויזיה לסרט הקצר הטוב ביותר, 2016.
זכה לציון לשבח בפסטיבל הסרטים הבינלאומי בירושלים, ובציון לשבח מטעם פורום המבקרים.
בשקירית

| --- | --- |

 מדינות:  רוסיה, קזחסטן
 אזורים:  בשקורטוסטן
 דוברים:  1,350,000
 כתב:  אלפבית קירילי
 משפחה:  קיפאצ'אקית טורקית בשקירית
 לאום:  בשקיריה
 מוסד:  המכון להיסטוריה, לשון וספרות של המרכז המדעי של אופה של האקדמיה הרוסית למדעים 
 קוד שפה:  ba 
 קוד ISO 639-1:  ba 
 קוד ISO 639-2:  bak 
 קוד ISO 639-3:  bak 
 ראו גם:  שפה • כתב • רשימת שפות
 
בשקירית (башҡорт теле ‏- IPA: ‏[baʂ.ˌqʊ̞rt.tɪ̞.ˈlɪ̞]קובץ:Ba-башҡорт теле.oga‏Ⓘ‏) היא שפתה הרשמית של הרפובליקה הבשקירית והעם הבשקירי. השפה משתייכת לענף הקיפצ'קי במשפחת השפות הטורקיות, וקרובה מאוד לטטרית. מספר דוברי השפה נכון ל-2010 מוערך בכ-1,367,000. בשפה יוצאים לאור ספרים שונים וכתבי עת, כדוגמת העיתונים "בשקורסטן" ו"װאטאנדש". היא נכנסה לספר האדום של אונסק"ו ברשימת השפות המדוברות באירופה הנמצאות בסכנת הכחדה.